1996R2214 — SL — 01.01.2013 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (ES) št. 2214/96 z dne 20. novembra 1996 o harmoniziranih indeksih cen življenjskih potrebščin: posredovanje in diseminacija podindeksov HICP (Besedilo velja za EGP) (UL L 296, 21.11.1996, p.8)

spremenjena z:









▼B

UREDBA KOMISIJE (ES) št. 2214/96

z dne 20. novembra 1996

o harmoniziranih indeksih cen življenjskih potrebščin: posredovanje in diseminacija podindeksov HICP

(Besedilo velja za EGP)







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (ES) št. 2494/95 z dne 23. oktobra 1995 glede harmoniziranih indeksov cen življenjskih potrebščin ( 1 ), ker se na podlagi člena 5(1)(b) Uredbe (ES) št. 2494/95 od vsake države članice zahteva, da pripravi harmoniziran indeks cen življenjskih potrebščin (HICP), začenši z indeksom za januar 1997; ker člen 9 Uredbe (ES) št. 2494/95 od držav članic zahteva, da obdelajo zbrane podatke za pripravo HICP, ki zajemajo kategorije Coicop (klasifikacija individualne potrošnje po namenu); ker je treba te kategorije prilagoditi; ker člen 11 Uredbe (ES) št. 2494/95 zahteva, da Komisija (Eurostat) objavi HICP in ustrezne podindekse; ker je treba navedene podindekse določiti; ker so v skladu s členom 5(3) Uredbe (ES) št. 2494/95 za zagotavljanje primerljivosti HICP potrebni izvedbeni ukrepi; ker so ukrepi, predvideni s to uredbo, v skladu z mnenjem Odbora za statistični program (OSP), ustanovljenega s Sklepom Sveta 89/382/EGS, Euratom ( 2 ); ker je po posvetu z Evropskim monetarnim inštitutom, v skladu s členom 5(3) Uredbe (ES) št. 2494/95, ta dal pozitivno mnenje, SPREJELA NASLEDNJO UREDBO:







Člen 1

Cilj

Cilj te uredbe je določiti podindekse harmoniziranega indeksa cen življenjskih potrebščin (HICP), ki jih države članice vsak mesec pripravijo in posredujejo Komisiji (Eurostatu), ta pa jih diseminira.

Člen 2

Opredelitve

V tej uredbi se „podindeks HICP“ opredeli kot indeks cen za vsako kategorijo izdatkov, navedeno v Prilogi I in prikazano v Prilogi II k tej uredbi. Kategorije temeljijo na klasifikaciji Coicop/HICP (klasifikacija individualne potrošnje po namenu, prilagojena potrebam HICP) ( 3 ). „Diseminacija“ pomeni objavo podatkov v kateri koli obliki.

▼M5

„Harmonizirani indeksi cen življenjskih potrebščin po stalnih davčnih stopnjah“ pomeni indekse, ki merijo spremembe cen življenjskih potrebščin brez učinka sprememb davčnih stopenj na proizvode v istem časovnem obdobju.

▼M5

Člen 3

Priprava in pošiljanje podindeksov

1. Države članice vsak mesec pripravijo in posredujejo Komisiji (Eurostatu) vse podindekse (Priloga I), katerih utež je večja od ene tisočinke celotnih izdatkov, zajetih s HICP. Vsako leto države članice skupaj z indeksom za januar predložijo ustrezne informacije o utežeh Komisiji (Eurostatu).

2. Poleg tega države članice vsak mesec pripravijo in predložijo Komisiji (Eurostatu) enake podindekse, izračunane po stalnih davčnih stopnjah (HICP-CT). Komisija (Eurostat) v tesnem sodelovanju z državami članicami pripravi smernice za zagotovitev metodološkega okvira za izračun indeksa HICP-CT in podindeksov. Kadar je to ustrezno utemeljeno, Komisija (Eurostat) posodobi referenčno metodologijo v skladu s postopki, ki jih odobri Odbor za evropski statistični sistem.

3. Indeksi se zagotovijo po standardih in postopkih za zagotavljanje podatkov in metapodatkov, ki jih je določila Komisija (Eurostat).

▼M4

Člen 4

Diseminacija podindeksov

Komisija (Eurostat) diseminira podindekse HICP za kategorije iz Priloge I k tej uredbi na podlagi skupnega indeksnega referenčnega obdobja.

▼B

Člen 5

Nadzor kakovosti

Države članice Komisiji (Eurostatu) na njeno zahtevo zagotovijo informacije o uvrstitvi blaga in storitev v kategorije izdatkov iz prilog I in II, ki zadostujejo za oceno skladnosti s to uredbo.

Člen 6

Začetek veljavnosti

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

▼M2









PRILOGA I







PODINDEKSI HICP (REV.DEC99) 01-12 IZDATKI GOSPODINJSTEV ZA INDIVIDUALNO POTROŠNJO 01 HRANA IN BREZALKOHOLNE PIJAČE 01.1 Hrana 01.1.1 Kruh in izdelki iz žita 01.1.2 Meso 01.1.3 Ribe 01.1.4 Mleko, sir in jajca 01.1.5 Olje in maščobe 01.1.6 Sadje 01.1.7 Zelenjava 01.1.8 Sladkor, marmelada, med, čokolada in slaščice 01.1.9 Prehrambni izdelki, drugje neomenjeni 01.2 Brezalkoholne pijače 01.2.1 Kava, čaj in kakav 01.2.2 Mineralna voda, brezalkoholne pijače, sadni in zelenjavni sokovi 02 ALKOHOLNE PIJAČE, TOBAK 02.1 Alkoholne pijače 02.1.1 Žgane pijače 02.1.2 Vino 02.1.3 Pivo 02.2 Tobak 02.2.0 Tobak 03 OBLEKA IN OBUTEV 03.1 Obleka 03.1.1 Tkanine 03.1.2 Oblačila 03.1.3 Drugi tekstilni izdelki in dodatki 03.1.4 Čiščenje, popravilo in izposoja oblačil 03.2 Obutev 03.2.1/2 Čevlji in druga obutev, vključno s popravili in izposojo obutve 04 STANOVANJE, VODA, ELEKTRIKA, PLIN IN DRUGO GORIVO 04.1 Dejanske najemnine za stanovanje 04.1.1./2 Dejanske najemnine, ki jih plačajo najemniki, vključno z drugimi dejanskimi najemninami 04.3 Vzdrževanje in popravilo stanovanja 04.3.1 Materiali za vzdrževanje in popravilo stanovanja 04.3.2 Storitve za vzdrževanje in popravilo stanovanja 04.4 Oskrba z vodo in razne storitve v zvezi s stanovanjem 04.4.1 Oskrba z vodo 04.4.2 Zbiranje odpadkov 04.4.3 Zbiranje kanalizacijskih odpadkov 04.4.4 Druge storitve v zvezi s stanovanjem, drugje neomenjene 04.5 Elektrika, plin in drugo gorivo 04.5.1 Elektrika 04.5.2 Plin 04.5.3 Tekoče gorivo 04.5.4 Trdo gorivo 04.5.5 Toplotna energija 05 STANOVANJSKA OPREMA, GOSPODINJSKE NAPRAVE IN REDNO VZDRŽEVANJE STANOVANJA 05.1 Pohištvo in oprema, preproge in druge talne obloge 05.1.1 Pohištvo in oprema 05.1.2 Preproge in druge talne obloge 05.1.3 Popravilo pohištva, opreme in talnih oblog 05.2 Tekstilni izdelki za gospodinjstvo 05.2.0 Tekstilni izdelki za gospodinjstvo 05.3 Gospodinjske naprave 05.3.1/2 Večji električni ali neelektrični gospodinjski aparati in mali električni gospodinjski aparati 05.3.3 Popravilo gospodinjskih naprav 05.4 Steklenina, namizni pribor in gospodinjski pripomočki 05.4.0 Steklenina, namizni pribor in gospodinjski pripomočki 05.5 Orodje in oprema za hišo in vrt 05.5.1/2 Večje orodje in oprema ter majhno orodje in razni dodatki 05.6 Blago in storitve za redno vzdrževanje gospodinjstva 05.6.1 Potrošni material za gospodinjstvo 05.6.2 Storitve za dom in gospodinjstvo 06 ZDRAVJE 06.1 Zdravstveni izdelki, pripomočki in oprema 06.1.1 Farmacevtski izdelki 06.1.2/3 Drugi zdravstveni izdelki, terapevtski pripomočki in oprema 06.2 Zunajbolnišnične storitve 06.2.1/3 Zdravstvene in parazdravstvene storitve 06.2.2 Zobozdravstvene storitve 06.3 Bolnišnične storitve 06.3.0 Bolnišnične storitve 07 PREVOZ 07.1 Nakup prevoznih sredstev 07.1.1 Avtomobili 07.1.2/3/4 Motorna kolesa, kolesa in vozila z živalsko vprego 07.2 Delovanje osebnih prevoznih sredstev 07.2.1 Rezervni deli in dodatki za osebna prevozna sredstva 07.2.2 Goriva in maziva za osebna prevozna sredstva 07.2.3 Vzdrževanje in popravilo osebnih prevoznih sredstev 07.2.4 Druge storitve v zvezi z osebnimi prevoznimi sredstvi 07.3 Prevozne storitve 07.3.1 Železniški potniški prevoz 07.3.2 Cestni potniški prevoz 07.3.3 Zračni potniški prevoz 07.3.4 Potniški prevoz po morju in celinskih plovnih poteh 07.3.5 Kombinirani potniški prevoz 07.3.6 Druge kupljene prevozne storitve 08 KOMUNIKACIJE 08.1 Poštne storitve 08.1.0 Poštne storitve 08.x Telefonska in telefaks oprema ter telefonske in telefaks storitve 08.2/3.0 Telefonska in telefaks oprema ter telefonske in telefaks storitve 09 REKREACIJA IN KULTURA 09.1 Avdiovizualna in fotografska oprema ter oprema za obdelavo podatkov 09.1.1 Oprema za sprejemanje, snemanje ter reprodukcijo zvoka in slike 09.1.2 Fotografska in kinematografska oprema ter optični instrumenti 09.1.3 Oprema za obdelavo podatkov 09.1.4 Sredstva za snemanje 09.1.5 Popravilo avdiovizualne in fotografske opreme ter opreme za obdelavo podatkov 09.2 Drugi večji trajni proizvodi za rekreacijo in kulturo 09.2.1/2 Večji trajni proizvodi za rekreacijo na prostem ali v prostorih, vključno z glasbenimi inštrumenti 09.2.3 Vzdrževanje in popravilo drugih večjih trajnih proizvodov za rekreacijo in kulturo 09.3 Drugi rekreativni predmeti in oprema, vrtnarstvo in domače hišne živali 09.3.1 Igre, igrače in konjički 09.3.2 Oprema za šport, taborjenje in rekreacijo na prostem 09.3.3 Vrtnarstvo, rastline in cvetje 09.3.4/5 Domače hišne živali in z njimi povezani izdelki, vključno z veterinarskimi in drugimi storitvami za domače hišne živali 09.4 Rekreativne in kulturne storitve 09.4.1 Rekreativne in športne storitve 09.4.2 Kulturne storitve 09.5 Časopisi, knjige in pisalne potrebščine 09.5.1 Knjige 09.5.2 Časopisi in periodični tisk 09.5.3/4 Razne tiskovine in pisalne potrebščine ter materiali za risanje 09.6 Počitnice v paketu 09.6.0 Počitnice v paketu 10 IZOBRAŽEVANJE 10.x Predšolsko in osnovnošolsko izobraževanje, srednješolsko, višješolsko izobraževanje, izobraževanje odraslih in izobraževanje, ki ni opredeljeno po ravni 10.x.0 Predšolsko in osnovnošolsko izobraževanje, srednješolsko, višješolsko izobraževanje, izobraževanje odraslih in izobraževanje, ki ni opredeljeno po ravni 11 RESTAVRACIJE IN HOTELI 11.1 Gostinske storitve 11.1.1 Restavracije, kavarne in podobno 11.1.2 Menze 11.2 Nastanitvene storitve 11.2.0 Nastanitvene storitve 12 RAZNOVRSTNO BLAGO IN STORITVE 12.1 Osebna nega 12.1.1 Frizerski saloni in saloni za osebno nego 12.1.2/3 Električni aparati za osebno nego ter drugi pripomočki in izdelki za osebno nego 12.3 Predmeti za osebno rabo, drugje neomenjeni 12.3.1 Nakit, merilniki časa in ure 12.3.2 Drugi osebni predmeti 12.4 Socialno varstvo 12.4.0 Socialno varstvo 12.5 Zavarovanje 12.5.2 Stanovanjsko zavarovanje 12.5.3 Zdravstveno zavarovanje 12.5.4 Zavarovanje prevoznih sredstev 12.5.5 Druge vrste zavarovanja 12.6 Finančne storitve, drugje neomenjene 12.6.2 Druge finančne storitve, drugje neomenjene 12.7 Druge storitve, drugje neomenjene 12.7.0 Druge storitve, drugje neomenjene









PRILOGA II

PRIKAZ PODINDEKSOV HICP (REV.DEC99): RAZČLENITEV PO ODDELKIH (DVOMESTNA RAVEN), SKUPINAH (TROMESTNA RAVEN) IN RAZREDIH ( 4 ) (ŠTIRIMESTNA RAVEN) ( 5 )

01-12 IZDATKI GOSPODINJSTEV ZA INDIVIDUALNO POTROŠNJO

01 HRANA IN BREZALKOHOLNE PIJAČE

01.1 Hrana

Sem uvrščeni proizvodi so tisti, ki so kupljeni za potrošnjo na domu. Skupina izključuje: prehrambne proizvode za takojšnjo potrošnjo zunaj doma po hotelih, restavracijah, kavarnah, barih, kioskih, stojnicah, avtomatih itd. (11.1.1); kuhane jedi, pripravljene v restavracijah za potrošnjo zunaj njihovih prostorov (11.1.1); kuhane jedi pogodbenikov za catering, ne glede na to, ali pride stranka ponje sama ali pa je organizirana dostava na dom (11.1.1); in proizvode, ki se izrecno prodajajo kot hrana za domače hišne živali (09.3.4).

01.1.1 Kruh in izdelki iz žita (BDR) — riž v vseh oblikah, — koruza, pšenica, ječmen, oves, rž in druge žitarice v zrnju, moki ali zdrobu, — kruh in drugi pekovski izdelki (hrustljavi kruhki, prepečenec, opečeni kruh, piškoti, medenjaki, oblati, vaflji, čajno pecivo, kolački, masleni rogljički, pecivo, torte, pite, quiche, pice itd.), — mešanice in testo za pripravo pekovskih izdelkov, — izdelki iz testenin v vseh oblikah; kuskus, — pripravki iz žita (koruzni kosmiči, ovseni kosmiči itd.) in drugi proizvodi iz žita (slad, moka iz slada, izvleček iz slada, krompirjev škrob, tapioka, sago in druge vrste škroba). Vključuje: škrobne proizvode, pripravljene z mesom, ribami, morskimi sadeži, sirom, zelenjavo ali sadjem. Izključuje: mesne pite (01.1.2); ribje pogače (01.1.3); sladko koruzo (01.1.7).

01.1.2 Meso (BDR) — Sveže, ohlajeno ali zamrznjeno meso: — — goveda, prašičev, ovc in koz, — konja, mule, osla, kamele in podobno, — perutnine (piščanec, raca, gos, puran, pegatka), — zajcev, kuncev in divjačine (antilopa, srna, merjasec, fazan, divja kokoš, golob, prepelica itd.), — sveža, ohlajena ali zamrznjena užitna mesna drobovina, — posušeno, slano ali prekajeno meso in užitna mesna drobovina (klobase, salame, slanina, šunka, pašteta itd.), — drugo konzervirano ali predelano meso in pripravki iz mesa (konzervirano meso, mesni ekstrakti, mesni sokovi, mesne pite itd.). Vključuje: meso in užitno drobovino morskih sesalcev (tjulnji, mroži, kiti itd.) in eksotičnih živali (kenguru, noj, aligator itd.); žive živali in perutnino, namenjeno za prehrano. Izključuje: kopenske in morske polže (01.1.3); svinjsko mast in druge užitne živalske maščobe (01.1.5); juhe, mesne juhe in kostne juhe, ki vsebujejo meso (01.1.9).

01.1.3 Ribe (BDR) (SEZ) — sveže, ohlajene ali zamrznjene ribe, — sveži, ohlajeni ali zamrznjeni morski sadeži (raki, vključno s kopenskimi raki, mehkužci in drugi lupinarji, kopenski in morski polži, žabe), — sušene, prekajene ali nasoljene ribe in morski sadeži, — druge konzervirane ali predelane ribe in morski sadeži ter pripravki iz morskih sadežev (konzervirane ribe in morski sadeži, kaviar in druge trde ikre, ribje pogače itd.). Vključuje: žive ribe in morske sadeže, namenjene za prehrano. Izključuje: juhe, mesne in kostne juhe, ki vsebujejo ribe (01.1.9).

01.1.4 Mleko, sir in jajca (BDR) — surovo mleko; pasterizirano ali sterilizirano mleko, — kondenzirano, evaporirano mleko ali mleko v prahu, — jogurt, smetana, posladki, pijače in drugi podobni proizvodi na podlagi mleka, — sir in skuta, — jajca in izdelki, v celoti narejeni iz jajc. Vključuje: mleko, smetano in jogurt, ki vsebuje sladkor, kakav, sadje ali aromatske dodatke; mlečne izdelke, katerih podlaga ni mleko, kakor je na primer sojino mleko. Izključuje: maslo in izdelke iz masla (01.1.5).

01.1.5 Olja in maščobe (BDR) — maslo in izdelki iz masla (masleno-mlečna maščoba, bivolje maslo itd.), — margarina (vključno z „dietno“) in druge rastlinske maščobe (vključno s kikirikijevim maslom), — jedilna olja (olivno, koruzno, iz sončničnih semen, iz bombažnega semena, sojino, arašidovo, orehovo itd.), — užitne živalske maščobe (svinjska mast itd.). Izključuje: jetrno olje polenovke ali morskega lista (06.1.1).

01.1.6 Sadje (BDR) (SEZ) — sveže, ohlajeno ali zamrznjeno sadje, — posušeno sadje, sadni olupki, sadne koščice, orehi in užitna semena, — konzervirano sadje in proizvodi iz sadja. Vključuje: melone in lubenice. Izključuje: zelenjavo, gojeno zaradi njenih plodov, kakor so jajčevci, kumare in paradižnik (01.1.7); džeme, marmelade, kompote, želeje, sadne pireje in kaše (01.1.8); dele rastlin, konzervirane v sladkorju (01.1.8); sadne sokove in sirupe (01.2.2).

01.1.7 Zelenjava (BDR) (SEZ) — sveža, ohlajena, zamrznjena ali posušena zelenjava, gojena zaradi njenih listov ali stebel (beluši, brokoli, cvetača, endivija, koromač, špinača itd.), zaradi njenih plodov (jajčevci, kumare, bučke, zelena paprika, buče, paradižnik itd.) in zaradi njenega korena (pesa, korenje, čebula, pastinak, redkev, repa itd.), — svež ali ohlajen krompir in druge gomoljnice (maniok, maranta, kasava, sladki krompir itd.), — konzervirana ali predelana zelenjava in proizvodi iz zelenjave, — proizvodi gomoljnate zelenjave (moka, zdrob, kosmiči, pireji, ocvrti krompir in čips), vključno z zamrznjenimi pripravki, kakor na primer ocvrti krompir. Vključuje: olive; česen; zrna stročnic; sladko koruzo; drugo užitno morsko rastlinje; gobe in druge užitne glive. Izključuje: krompirjev škrob, tapioko, sago in druge vrste škroba (01.1.1); juhe, mesne juhe in kostne juhe, ki vsebujejo vrtnine (01.1.9); kuharska zelišča (peteršilj, rožmarin, timijan itd.) in začimbe (poper, piment, ingver itd.) (01.1.9); zelenjavne sokove (01.2.2).

01.1.8 Sladkor, marmelada, med, čokolada in slaščice (BDR) — sladkor iz trsa ali sladkorne pese, nerafiniran ali rafiniran, v prahu, kristaliziran ali v kockah, — džemi, marmelade, kompoti, želeji, sadni pireji in kaše, naravni in umetni med, javorjev sirup, melasa in deli rastlin, konzervirani v sladkorju, — čokolada v tablicah ali režnjih, žvečilni gumi, sladkarije, karamele, pastile in drugi slaščice, — hrana iz kakava in sladki pripravki iz kakava, — sladoled, sorbet. Vključuje: umetne nadomestke za sladkor. Izključuje: kakav in čokolado v prahu (01.2.1).

01.1.9 Prehrambni izdelki, drugje neomenjeni (BDR) — sol, začimbe (poper, piment, ingver itd.), kuharska zelišča (peteršilj, rožmarin, timijan itd.), omake, dišave, začimbne mešanice (gorčica, majoneza, ketchup, sojina omaka itd.), kis, — pripravljeni praški za peko, kvas, pripravki za sladice, juhe, mesne juhe, kostne juhe, kuharske sestavine itd., — homogenizirana otroška hrana in dietni pripravki, ne glede na sestavo. Izključuje: sladice na podlagi mleka (01.1.4); sojino mleko (01.1.4); umetne nadomestke za sladkor (01.1.8): pripravke za sladice na podlagi kakava (01.1.8).

01.2 Brezalkoholne pijače

Sem uvrščene brezalkoholne pijače so tiste, ki so kupljene za potrošnjo doma. Skupina izključuje brezalkoholne pijače, ki se prodajajo za takojšnjo potrošnjo zunaj doma po hotelih, restavracijah, kavarnah, barih, kioskih, stojnicah, avtomatih itd. (11.1.1).

01.2.1 Kava, čaj in kakav (BDR) — kava, brez kofeina ali s kofeinom, pražena ali surova, vključno z instant kavo, — čaj, mate čaj in drugi rastlinski proizvodi za poparke, — kakav, sladkan ali nesladkan, in čokolada v prahu. Vključuje: pripravke za napitke iz kakava; kavne in čajne nadomestke; ekstrakte in esence kave in čaja. Izključuje: čokolado v tablicah ali režnjih (01.1.8); hrano iz kakava in pripravke za sladice na podlagi kakava (01.1.8).

01.2.2 Mineralna voda, brezalkoholne pijače, sadni in zelenjavni sokovi (BDR) — mineralna ali izvirska voda; pitna voda, ki se prodaja v kontejnerjih, — brezalkoholne pijače, kakor so sode, limonade in kole, — sadni in zelenjavni sokovi, — sirupi in koncentrati za pripravo pijač. Izključuje: brezalkoholne pijače, ki so navadno alkoholne, kakor na primer brezalkoholno pivo (02.1).

02 ALKOHOLNE PIJAČE, TOBAK

02.1 Alkoholne pijače

Sem uvrščene brezalkoholne pijače so tiste, ki so kupljene za potrošnjo doma. Skupina izključuje alkoholne pijače, ki se prodajajo za takojšnjo potrošnjo zunaj doma po hotelih, restavracijah, kavarnah, barih, kioskih, stojnicah, avtomatih itd. (11.1.1).

Sem uvrščene pijače vključujejo pijače z nizko vsebnostjo alkohola ali brezalkoholne pijače, ki so navadno alkoholne, kakor na primer brezalkoholno pivo.

02.1.1 Žgane pijače (BDR) — žganje, likerji in druge žgane pijače. Vključuje: medico; aperitive, razen tistih na podlagi vina (02.1.2).

02.1.2 Vino (BDR) — vino, mošt in hruškovka, vključno s sakejem, — aperitivi na podlagi vina, alkoholizirana vina, šampanjec in druga peneča vina.

02.1.3 Pivo (BDR) — vse vrste piva, kakor so na primer angleško svetlo pivo, ležak in črno pivo. Vključuje: pivo z nizko vsebnostjo alkohola in brezalkoholno pivo; mešanico piva in limonade.

02.2 Tobak

Ta skupina zajema ves tobak, ki ga kupijo gospodinjstva, vključno z nakupom tobaka v restavracijah, kavarnah, barih, bencinskih črpalkah itd.

02.2.0 Tobak (BDR) — cigarete; tobak za cigarete in cigaretni papir, — cigare, tobak za pipo, tobak za žvečenje ali njuhanje. Izključuje: druge proizvode za kadilce (12.3.2).

03 OBLEKA IN OBUTEV

03.1 Obleka

03.1.1 Tkanine (PB) — tkanine iz naravnih vlaken, umetnih vlaken in vlakenskih mešanic. Izključuje: dekorativne tkanine (05.2.0).

03.1.2 Oblačila (PB) — Oblačila za moške, ženske, otroke (od tri do 13 let) in dojenčke (od 0 do dveh let), konfekcijska ali narejena po meri, iz vseh vrst materialov (vključno z usnjem, krznom, plastiko in gumo), za vsak dan, za rekreacijo ali za delo: — — ogrinjala, površniki, dežni plašči, vetrovke, parke, bluzoni, suknjiči, hlače, telovniki, obleke, kostimi, ženske obleke, krila itd., — srajce, bluze, puloverji, jopiči, pletene jopice, kratke hlače, kopalne obleke, trenerke, majice, trikoji itd., — spodnje majice, moške spodnje hlače, kratke in dolge nogavice, hlačne nogavice, kombineže, modrčki, ženske spodnje hlače, hlačke, pasovi, stezniki itd., — pižame, spalne srajce, nočne halje, domače halje, kopalne obleke itd., — oblačila za dojenčka in škorenjčki iz blaga za dojenčke. Izključuje: medicinske pletenine in nogavice, kakor so elastične nogavice (06.1.2); otroške plenice (12.1.3).

03.1.3 Drugi tekstilni izdelki in dodatki (PB) — kravate, robci, šali, rokavice, palčniki, mufi, pasovi, naramnice, predpasniki, delovne halje, slinčki, ščitniki za rokave, klobuki, kape, baretke, čepice, zaščitne čelade itd., — sukanec za šivanje, volna za pletenje in dodatki za izdelavo oblačil, kakor so zaponke, gumbi, pritiskači, zadrge, trakovi, čipke, obrobe itd. Vključuje: vrtnarske rokavice in delovne rokavice; čelade za motor, motorna kolesa ali kolesa. Izključuje: rokavice in druge izdelke iz gume (05.6.1); bucike, varnostne zaponke, šivalne igle, pletilke, naprstnike (05.6.1); zaščitna pokrivala za šport (09.3.2); druga zaščitna oblačila za šport, kakor so rešilni jopiči, boksarske rokavice, vatirani material za zaščito telesa, pasovi, opore itd. (09.3.2); papirnate robce (12.1.3); ure, nakit, zapestne gumbe, kravatne igle (12.3.1); sprehajalne palice, dežnike in sončnike, pahljače, obeske za ključe (12.3.2).

03.1.4 Čiščenje, popravilo in izposoja oblačil (S) — suho čiščenje, pranje in barvanje oblačil, — krpanje, izboljšanje, popravilo in prenarejanje oblačil, — izposoja oblačil. Vključuje: skupno vrednost popravila (to je stroške dela in stroške materiala). Izključuje: tkanine, sukance, dodatke itd., ki jih gospodinjstva nabavijo, da bi sama opravila popravila (03.1.1) ali (03.1.3); popravila gospodinjskega perila in drugega gospodinjskega tekstila (05.2.0); suho čiščenje, pranje, barvanje in izposoja gospodinjskega perila in drugega gospodinjskega tekstila (06.6.2).

03.2 Obutev

03.2.1/2 Čevlji in druga obutev, vključno s popravili in izposojo obutve (PB) — vsa obutev za moške, ženske, otroke (od tri do 13 let) in dojenčke (od 0 do dveh let), vključno s športno obutvijo, primerno za vsak dan, ali obutvijo za prosti čas (tekaški čevlji, čevlji za vadbo, tenis, košarko, čolnarjenje itd.), — popravilo obutve; čiščenje čevljev, — izposoja obutve. Vključuje: dokolenke, gamaše in podobne izdelke; skupno vrednost popravila (to je stroške dela in stroške materiala). Izključuje: škorenjčke za dojenčke iz blaga (03.1.2); ortopedsko obutev (06.1.3); obutev za športne dejavnosti (smučarski čevlji, nogometni copati, čevlji za golf in druga obutev, ki se prilega drsalkam, rolerjem, sprintericam, jahalnim čevljem) (09.3.2); ščitnike za kolena, varovalne podloge za kriket in druga zaščitna športna oblačila (09.3.2); loščila, kreme in druge izdelke za čiščenje čevljev (05.6.1), popravilo (09.3.2) ali izposojo (09.4.1) obutve za športne dejavnosti (smučarski čevlji, čevlji za nogomet, čevlji za golf in druga obutev, ki se prilega drsalkam, rolerjem, sprintericam, jahalnim čevljem itd.).

04 STANOVANJE, VODA, ELEKTRIKA, PLIN IN DRUGO GORIVO

04.1 Dejanske najemnine za stanovanje

Najemnine so vse tiste najemnine, ki jih najemniki dejansko plačujejo, to je najemnine, katere najemnik plača lastniku, ne glede na kakršno koli socialno pomoč, ki jo najemnik prejema od organov oblasti (vključno s plačili, ki gredo po presoji najemnika neposredno k lastniku).

Najemnine navadno zajemajo plačilo za uporabo zemljišča, na katerem stoji lastnina, prostorov, pritiklin in napeljav za gretje, vodovod, osvetlitev itd., v primeru oddaje opremljenega stanovanja pa tudi za uporabo pohištva.

Najemnine prav tako vključujejo plačilo za uporabo garaže, ki je vezana na stanovanje. Za garažo ni potrebno, da je fizično v bližini stanovanja; prav tako ni potrebno, da jo daje v najem isti lastnik.

Najemnine ne vključujejo plačil za uporabo garaž ali parkirnih prostorov, ki niso vezani na stanovanje (07.2.4). Prav tako ne vključujejo stroškov za oskrbo z vodo (0.4.4.1), zbiranje odpadkov (04.4.2) in kanalščino (04.4.3); solastniških izdatkov za hišniške storitve, vrtnarstvo, čiščenje stopnic, gretje in osvetlitev, vzdrževanje dvigal in jaškov za smeti itd. v večstanovanjskih stavbah (04.4.4); izdatkov za elektriko (04.5.1) in plin (04.5.2); izdatkov za gretje in oskrbo s toplo vodo iz toplarn (04.5.5).

04.1.1/2 Dejanske najemnine, ki jih plačajo najemniki, vključno z drugimi dejanskimi najemninami (S) — najemnine, katere najemniki ali podnajemniki dejansko plačujejo za neopremljene ali opremljene prostore, ki so njihovo glavno prebivališče, — najemnine, ki se dejansko plačujejo za drugotna prebivališča. Vključuje: plačila gospodinjstev, ki zasedajo sobo v hotelu ali motelu kot njihovem glavnem prebivališču. Izključuje: nastanitvene storitve izobraževalnih zavodov in domov za mladino (11.2.0), počitniških naselij in centrov (11.2.0) in domov za ostarele občane ( 6 ) (12.4.0).

04.3 Vzdrževanje in popravilo stanovanja

Vzdrževanje in popravilo stanovanj imata dve značilnosti: prvič, gre za dejavnosti, ki jih je treba opravljati redno, da se stanovanje vzdržuje v dobrem stanju; drugič, ti dejavnosti ne spremenita funkcionalnosti, prostornine ali pričakovane življenjske dobe stanovanja.

Obstajata dve vrsti vzdrževanja in popravila stanovanj: manjše, kakor je notranje opremljanje in popravilo napeljav, in ga navadno izvajajo najemniki in lastniki; in večje, kakor je ponovno obnavljanje zidov ali popravilo streh, in ga izvajajo samo lastniki.

Samo izdatki najemnikov in lastnikov, ki živijo v lastnem stanovanju, za materiale in za manjše vzdrževanje in popravilo so del izdatkov individualne potrošnje gospodinjstev. Izdatki lastnikov, ki živijo v lastnem stanovanju, za materiale in za večje vzdrževanje in popravilo niso del izdatkov individualne potrošnje gospodinjstev ( 7 ).

Nakup materialov, ki ga najemniki ali lastniki, živeči v lastnem stanovanju, opravijo, da bi sami izvedli vzdrževalna dela ali popravilo, se prikaže pod (04.3.1). Če najemniki ali lastniki, ki živijo v lastnem stanovanju, plačajo podjetju, da izvede vzdrževalna dela ali popravilo, je treba skupno vrednost storitve, vključno s stroški porabljenega materiala, prikazati pod (04.3.2).

04.3.1 Materiali za vzdrževanje in popravilo stanovanja (7) (BDR) — izdelki in materiali, kakor so barve in laki, ometi, tapete, zidne obloge iz blaga, okenska stekla, malta, cement, kit, lepilo za tapete itd., kupljeni za manjša vzdrževalna dela ali popravilo stanovanja. Vključuje: drobne vodoinštalaterske izdelke (cevi, trakovi, spoji itd.) in materiale za površine (talne plošče, keramične ploščice itd.). Izključuje: talne obloge in linolej (05.1.2); ročno orodje, zveznike za vrata, električne vtičnice, kable in žarnice (05.5.2); metle, ščetke za ribanje, krtače za prah in čistilne proizvode (05.6.1); izdelke, materiale in napeljave, ki se uporabijo za večje vzdrževanje in popravilo (vmesna potrošnja, ki ni zajeta s HICP) (7) ali za dozidave in prezidave stanovanja (naložbe, ki niso zajete s HICP) (7) .

04.3.2 Storitve za vzdrževanje in popravilo stanovanja (7) (S) — storitve vodoinštalaterjev, električarjev, tapetnikov, steklarjev, pleskarjev, dekoraterjev, čistilcev tal itd. za redno vzdrževanje in popravilo stanovanja. Vključuje: skupno vrednost popravila (to je stroške dela in stroške materiala). Izključuje: ločene nabave materiala gospodinjstev, da bi sama izvedla vzdrževanje in popravilo (04.3.1); storitve za večja vzdrževalna dela in popravilo (vmesna potrošnja, ki ni zajeta s HICP) (7) ali za dozidave in prezidave stanovanja (naložbe, ki niso zajete s HICP) (7) .

04.4 Oskrba z vodo in razne storitve v zvezi s stanovanjem

Nanaša se na ločeno ugotovljive izdatke za nekatere storitve v zvezi s stanovanjem, brez ozira na to, ali porabniki plačajo glede na porabo ali ne, to je izključena so plačila za storitve, ki se financirajo iz davkov.

04.4.1 Oskrba z vodo (BDR) — oskrba z vodo. Vključuje: povezane stroške, kakor so najem števcev, branje števcev, stalni stroški itd. Izključuje: pitno vodo, ki se prodaja v steklenicah ali zabojnikih (01.2.2); vročo vodo ali paro, ki se dobavlja iz toplarn za daljinsko ogrevanje (04.5.5).

04.4.2 Zbiranje odpadkov (S) — zbiranje in odlaganje odpadkov.

04.4.3 Zbiranje kanalizacijskih odpadkov (S) — zbiranje in odlaganje kanalizacijskih odpadkov.

04.4.4 Druge storitve v zvezi s stanovanjem (S), drugje neomenjene — solastniški stroški za hišniške storitve, vrtnarstvo, čiščenje, ogrevanje in osvetlitev, vzdrževanje dvigal in jaškov za smeti itd. v večstanovanjskih stavbah, — varnostne storitve, — odstranjevanje snega in čiščenje dimnikov. Izključuje: gospodinjske storitve, kakor so čiščenje oken, dezinfekcija, deratizacija (05.6.2); telesne stražarje (12.7.0).

04.5 Elektrika, plin in drugo gorivo

04.5.1 Elektrika (BDR) (E) — elektrika. Vključuje: povezane stroške, kakor so najem števcev, branje števcev, stalni stroški itd.

04.5.2 Plin (BDR) (E) — mestni plin in naravni plin, — utekočinjeni ogljikovodiki (butan, propan itd.). Vključuje: povezane stroške, kakor so najem števcev, branje števcev, zabojniki za skladiščenje, stalni stroški itd.

04.5.3 Tekoče gorivo (BDR) (E) — hišna olja za gretje in osvetlitev.

04.5.4 Trdno gorivo (BDR) (E) — premog, koks, briketi, drva, oglje, šota in podobno.

04.5.5 Toplotna energija (BDR) (E) — vroča voda ali para, ki se dobavlja iz toplarn za daljinsko ogrevanje. Vključuje: povezane stroške, kakor so najem števcev, branje števcev, stalni stroški itd.; led za hlajenje in zamrzovanje.

05 STANOVANJSKA OPREMA, GOSPODINJSKE NAPRAVE IN REDNO VZDRŽEVANJE STANOVANJA

05.1 Pohištvo in oprema, preproge in druge talne obloge

05.1.1 Pohištvo in oprema (TB) — postelje, zofe, kavči, mize, stoli, omare, predalniki in knjižne police, — oprema za osvetlitev, kakor so stropne luči, standardne luči, kroglaste svetilke in posteljne svetilke, — slike, kipi, grafike in drugi umetniški predmeti, vključno z reprodukcijami umetniških del, in drugi okrasni predmeti, — španske stene, pregibljive pregrade in drugo pohištvo ter inventar. Vključuje: dostavo in namestitev, če sta potrebni; osnovne žimnice, posteljne vložke, japonske žimnice; kopalniške omarice; otroško pohištvo, kakor so zibelke, visoki otroški stolčki in stajice; rolete; opremo za taborjenje in vrtnarstvo; ogledala, svečnike. Izključuje: posteljnino in sončnike (05.2.0); sefe (05.3.1); okrasno steklo in izdelke iz keramike (05.4.0); ure (12.3.1); zidne termometre in barometre (12.3.2); prenosne otroške košare in športne vozičke (12.3.2); umetniška dela in starinsko pohištvo, nabavljeno predvsem v funkciji hranilcev vrednosti (naložbe, ki niso zajete s HICP).

05.1.2 Preproge in druge talne obloge (TB) — preproge, talne obloge, linolej in druge talne obloge. Vključuje: polaganje talnih oblog. Izključuje: kopalniške preproge, predpražnike iz ločja in rogoznike (05.2.0); starinske talne obloge, nabavljene predvsem v funkciji hranilcev vrednosti (naložbe, ki niso zajete s HICP).

05.1.3 Popravilo pohištva, opreme in talnih oblog (S) — popravilo pohištva, opreme in talnih oblog. Vključuje: skupno vrednost storitve (to je stroške dela in stroške materiala); prenavljanje umetniških del, starinskega pohištva in starinskih talnih oblog, razen tistih, ki so nabavljene predvsem v funkciji hranilcev vrednosti (naložbe, ki niso zajete s HICP). Izključuje: ločene nabave materiala gospodinjstev, da bi sama izvedla popravilo (05.1.1) ali (5.1.2); suho čiščenje preprog (05.6.2).

05.2 Tekstilni izdelki za gospodinjstvo

05.2.0 Tekstilni izdelki za gospodinjstvo (PB) — tapetniško blago, material za zavese, dvojne zavese, platnene strehe, vratne zavese in tekstilne rolete, — posteljnina, kakor so pomožna ležišča, blazine, vzglavniki in viseče mreže, — posteljno perilo, kakor so rjuhe, prevleke za blazine, odeje, potovalne odeje, pleti, puhovke, posteljna pregrinjala in mreže proti komarjem, — namizno in kopalniško perilo, kakor so namizni prti in serviete, brisače in krpice za umivanje obraza, — drugo gospodinjsko blago, kakor so nakupovalne torbe, vreče za perilo, vreče za čevlje, prevleke za obleke in pohištvo, zastave, sončniki itd. — popravilo navedenih predmetov. Vključuje: po kosih kupljeno blago; povoščeno platno; kopalniške preproge, predpražnike iz ločja in rogoznike. Izključuje: zidne obloge iz blaga (04.3.1); tapiserije (05.1.1); talne obloge, kakor so preproge in tapisoni (05.1.2); električne odeje (05.3.2); avtomobilske prevleke, prevleke za motorje itd. (07.2.1); zračne blazine in spalne vreče (09.3.2).

05.3 Gospodinjske naprave

05.3.1/2 Večji električni ali neelektrični gospodinjski aparati (TB) in mali električni gospodinjski aparati (PB) — hladilniki, zamrzovalniki in kombinirani hladilniki in zamrzovalniki, — pralni stroji, sušilni stroji, sušilne omare, pomivalni stroji, likalni stroji, — kuhalniki, električni ražnji, grelne plošče, pečice in mikrovalovne pečice, — klimatske naprave, vlažilne naprave, grelniki prostorov in vode, ventilatorji in prezračevalne nape, — sesalniki, parni čistilni stroji, stroji za šamponiranje preprog in stroji za ribanje, voskanje in loščenje tal, — drugi večji gospodinjski aparati, kakor so omare za živila, šivalni stroji, pletilni stroji, mehčalci vode itd., — kavni mlinčki, strojčki za kavo, ožemalniki sadja za pripravo sokov, odpirači za konzerve, mešalniki za hrano, cvrtniki, žari za meso, noži, opekači, strojčki za pripravo sladoleda in sorbeta, strojčki za pripravo jogurta, grelne plošče, likalniki, čajniki, ventilatorji, električne odeje itd. Vključuje: dostavo in namestitev naprav, kadar sta potrebni. Izključuje: naprave, ki so vgrajene v strukturo stavbe (naložbe, ki niso zajete s HICP) (7) ; male neelektrične gospodinjske predmete in kuhinjske pripomočke (05.4.0); gospodinjske tehtnice (05.4.0); osebne tehtnice in tehtnice za dojenčke (12.1.3).

05.3.3 Popravilo gospodinjskih naprav (S) — popravilo gospodinjskih naprav. Vključuje: skupno vrednost storitve (to je stroške dela in stroške materiala); stroške za zakup ali najem večjih gospodinjskih naprav. Izključuje: ločene nabave materiala gospodinjstev, da bi sama izvedla popravilo (05.3.1) ali (5.3.2).

05.4 Steklenina, namizni pribor in gospodinjski pripomočki

05.4.0 Steklenina, namizni pribor in gospodinjski pripomočki (PB) — steklenina, kristal, keramika in porcelan, ki se uporablja na mizi, v kuhinji, kopalnici, straniščih, za pisarniško in notranjo dekoracijo, — jedilno orodje, jedilni pribor, srebrni jedilni pribor, — neelektrični kuhinjski pripomočki iz vseh materialov, kakor so kozice, posoda za dušenje hrane, posoda za kuhanje pod pritiskom, ponve, kavni mlinčki, strojčki za pripravo pirejev, sekljači, grelne plošče, gospodinjske tehtnice in druga podobna mehanska sredstva, — neelektrični gospodinjski izdelki iz vseh vrst materiala, kakor so posode za shranjevanje kruha, kave, začimb itd., koši za smeti, koši za odpadni papir, košare za perilo, prenosne blagajne in sefi, obešalniki za brisače, stojala za steklenice, likalniki in likalne deske, pisemski nabiralniki, stekleničke za dojenčke, termovke in posode za led, — popravilo navedenih izdelkov. Izključuje: opremo za osvetlitev (05.1.1); električne gospodinjske naprave (05.3.1) ali (05.3.2); namizni pribor iz kartona (05.6.1); osebne tehtnice in tehtnice za dojenčke (12.1.3).

05.5 Orodje in oprema za hišo in vrt

05.5.1/2 Večje orodje in oprema (TB) ter malo orodje in razni dodatki (PB) — motorno orodje in oprema, kakor so električni vrtalniki, žage in škarje za živo mejo, vrtni traktorji, motorne kosilnice, kultivatorji, verižne žage in vodne črpalke, — popravilo navedenih izdelkov, — ročno orodje, kakor so žage, kladiva, izvijači, ključi za odvijanje, ključi za vijake, klešče, noži za prirezovanje, rašpe in pile, — vrtno orodje, kakor so samokolnice, škropilnice, cevi za zalivanje, lopate, grablje, vile, kose, srpi in vrtnarske škarje, — lestve in stopnice, — okovje za vrata (tečaji, kljuke in ključavnice), pomožni material za radiatorje in kamine, drugi kovinski izdelki za hišo (karnise, palice za preproge, kavlji itd.) ali za vrt (verige, mreže, koli in deli za postavitev ograj in mej), — mali električni dodatki, kakor so vtičnice, stikala, izolirane električne žice, električne žarnice, fluorescentne žarnice, svetilke, električne baterije za splošno rabo, zvonci, alarmne naprave, — popravilo navedenih izdelkov. Vključuje: stroške zakupa ali najema strojev in opreme „naredi sam“.

05.6 Blago in storitve za redno vzdrževanje gospodinjstva

05.6.1 Potrošni material za gospodinjstvo (BDR) — izdelki za čiščenje in vzdrževanje, kakor so milo, pralni praški, čistilni praški, detergenti, dezinfekcijska belila, balzami, izdelki za čiščenje oken, vosek, loščila, barve, sredstva za odmaševanje, dezinfekcijska sredstva, insekticidi, fungicidi in destilirana voda, — proizvodi za čiščenje, kakor so metle, krtače, krpe za prah in krtače za prah, kuhinjske krpe, krpe za pomivanje tal, gobe, čistilna sredstva, jeklena volna in jelenova krpica, — papirnati proizvodi, kakor so filtri, namizni prti in serviete, kuhinjski papir, vrečke za sesalnik, vrečke in jedilni pribor iz kartona, vključno z aluminijasto folijo, in podloge za plastične posode, — drugi potrošni gospodinjski predmeti, kakor so vžigalice, sveče, stenj za svetilke, denaturirani špirit, kljukice za perilo, obešalniki, šivalne in pletilne igle, naprstniki, varnostne zaponke, žeblji, vijaki, matice in sorniki, risalni žebljički, tesnila, lepila in lepilni trakovi za gospodinjsko uporabo, rokavice iz žice ali močne vrvice in gumijaste rokavice. Vključuje: loščila, kreme in druge izdelke za čiščenje čevljev. Izključuje: hortikulturne proizvode za vzdrževanje okrasnih vrtov (09.3.3); papirnate robce, toaletni papir, toaletno milo, gobe za umivanje in druge proizvode za osebno higieno (12.1.3).

05.6.2 Storitve za dom in gospodinjstvo (S) — storitve za oskrbo doma, ki jih zagotavlja plačano osebje s področja zasebnih storitev, kakor so služabniki, kuharji, sobarice, čistilci, šoferji, vrtnarji, vzgojiteljice, tajnice, domači učitelji in varuške, — podobne storitve, vključno z varstvom otrok in gospodinjskim delom, ki jih ponudijo agencije ali samozaposlene osebe, — gospodinjske storitve, kakor so čiščenje oken, dezinfekcija, deratizacija, — suho čiščenje, pranje in barvanje gospodinjskega perila, gospodinjskega tekstila in preprog, — najem pohištva, opreme, preprog, gospodinjske opreme in gospodinjskega perila. Izključuje: suho čiščenje, pranje in barvanje oblačil (03.1.4); zbiranje odpadkov (04.4.2); zbiranje kanalizacijskih odpadkov (04.4.3); solastniške stroške za hišniške storitve, vrtnarstvo, čiščenje stopnic, ogrevanje in osvetlitev, vzdrževanje dvigal in jaškov za smeti itd. v večstanovanjskih stavbah (04.4.4); varnostne storitve (04.4.4); odstranjevanje snega in čiščenje dimnikov (04.4.4); storitve odvoza in skladiščenja (07.3.6); storitve dojilj, otroških jasli, centrov za dnevno varstvo in druge zmogljivosti za varstvo otrok (12.4.0); telesne stražarje (12.7.0).

06 ZDRAVJE

Ta oddelek vključuje tudi zdravstvene storitve v šolskih in zdravstvenih univerzitetnih centrih.

06.1 Zdravstveni izdelki, pripomočki in oprema

Ta skupina zajema zdravila, protetiko, medicinske pripomočke in opremo ter druge izdelke, povezane z zdravjem, ki jih z receptom ali brez njega nabavljajo posamezniki ali gospodinjstva, navadno od lekarnarjev, farmacevtov ali dobaviteljev zdravstvene opreme. Namenjeni so za potrošnjo ali uporabo zunaj zdravstvenega objekta ali zavoda. Enaki izdelki, ki jih svojim bolnikom neposredno dobavijo zunajbolnišnični zdravniki, zobozdravniki in drugo zdravstveno osebje ali pa bolnišnice ali podobne ustanove, so zajeti v zunajbolnišničnih storitvah (06.2) ali bolnišničnih storitvah (06.3) (7) .

06.1.1 Farmacevtski izdelki (BDR) — zdravilni pripravki, zdravila, patentirana zdravila, serumi in cepiva, vitamini in minerali, jetrno olje polenovke in morskega lista, oralna kontracepcija. Izključuje: veterinarske izdelke (09.3.4); izdelke za osebno higieno, kakor so medicinska mila (12.1.3).

06.1.2/3 Drugi zdravstveni izdelki, terapevtski pripomočki in oprema (BDR) — termometri za merjenje temperature, lepilne in nelepilne obveze, vbrizgalke, oprema za prvo pomoč, termoforji in torbe za led, medicinske pletenine, kakor so elastične nogavice in varovalne podloge za koleno, testi nosečnosti, kondomi in druga mehanična kontracepcijska sredstva, — korektivna očala in kontaktne leče, slušni aparati, steklene oči, umetni udje in druga protetična sredstva, ortopedski oporniki in podpore, ortopedska obutev, kirurški pasovi, povoji in opornice, ovratnice, medicinska oprema za masažo in umetno sonce, vozički s pogonom ali brez njega in invalidski vozički, „posebne“ postelje, bergle, elektronska in druga sredstva za kontrolo krvnega tlaka itd., — popravilo navedenih izdelkov. Vključuje: zobne proteze brez stroškov pritrditve. Izključuje: izposojo terapevtske opreme (06.2.3); zaščitna očala, pasove in opore za šport (09.3.2); sončna očala brez korekturnih stekel (12.3.2).

06.2 Zunajbolnišnične storitve

Ta skupina zajema zdravstvene, zobozdravstvene in parazdravstvene storitve zdravnikov, zobozdravnikov ter drugega parazdravstvenega in pomožnega osebja zunajbolnišničnim bolnikom. Storitve se lahko izvajajo na domu, v objektih za individualno ali skupinsko svetovanje, v dispanzerjih ali zunajbolnišničnih klinikah in podobno.

Zunajbolnišnične storitve zajemajo zdravila, protetiko, medicinske pripomočke in opremo ter druge z zdravjem povezane izdelke, ki jih zunajbolnišničnim bolnikom neposredno priskrbijo zdravniki, zobozdravniki, parazdravstveno osebje in drugo osebje za pomoč.

Zdravstvene, zobozdravstvene in parazdravstvene storitve, ki jih bolnišničnim bolnikom zagotovijo bolnice in podobni zavodi, so zajete v bolnišničnih storitvah (7) (06.3).

06.2.1/3 Zdravstvene in parazdravstvene storitve (S) — svetovanje zdravnikov splošne ali specialistične prakse, — storitve laboratorijev za medicinske analize in rentgenskih oddelkov, — storitve samostojnih medicinskih sester in babic, — storitve samostojnih akupunkturistov, kiropraktikov, okulistov, fizioterapevtov, terapevtov za govor itd., — predpisana korektivna gimnastična terapija, — zunajbolnišnična termalna kopel ali zdravljenje z morsko vodo, — storitve reševalnih avtomobilov, — najem terapevtske opreme. Vključuje: storitve specialistov ortodontov.

06.2.2 Zobozdravstvene storitve (S) — storitve zobozdravnikov, tehnikov in drugega pomožnega zobozdravstvenega osebja. Vključuje: stroške pritrditve zobne proteze. Izključuje: zobne proteze (06.1.3); storitve specialistov ortodontov (06.2.1); storitve laboratorijev za medicinske analize in rentgenskih oddelkov (06.2.3).

06.3 Bolnišnične storitve (7)

Hospitalizacija je opredeljena kot nastanitev bolnika v bolnišnici v času zdravljenja. Bolnišnična dnevna nega in bolniško zdravljenje na domu sta zajeta v to, če gre za zdravljenje neozdravljivo bolnih oseb.

Ta skupina zajema storitve splošnih in specialističnih bolnišnic, storitve zdravstvenih centrov, materinskih centrov, domov za bolniško nego, domov za okrevanje, ki v glavnem zagotavljajo bolnišnično zdravstveno nego, storitve zavodov za ostarele, v katerih je zdravstveni nadzor bistvena sestavina, in storitve rehabilitacijskih centrov, ki zagotavljajo bolnišnično nego in rehabilitacijsko terapijo, pri kateri je cilj zdravljenje bolnika in ne zagotavljanje dolgoročne pomoči.

Bolnišnice so opredeljene kot ustanove, ki ponujajo bolnišnično nego pod neposrednim nadzorom usposobljenega zdravniškega osebja. Medicinski centri, materinski centri, domovi za bolniško nego in okrevališča prav tako zagotavljajo bolnišnično nego, njihove storitve pa pogosto nadzira in izvaja osebje z nižjo usposobljenostjo od zdravnikov.

Ta skupina ne zajema storitev objektov, kakor so klinike za kirurgijo in dispanzerji, ki so namenjeni izključno zunajbolnišnični negi (06.2). Prav tako ne zajema storitev domov za varstvo ostarelih, institucij za invalidne osebe in rehabilitacijskih centrov, ki prvenstveno zagotavljajo dolgoročno pomoč (12.4).

06.3.0 Bolnišnične storitve (7) (S) — Bolnišnične storitve vključujejo zagotovitev naslednjih storitev za bolnike: — — osnovne storitve: upravljanje; nastanitev; hrano in pijačo; nadzor in nego, ki jo opravlja nespecialistično osebje (pomožno osebje za bolniško nego); prvo pomoč in oživljanje, prevoz z reševalnim vozilom; oskrbo z zdravili in drugimi farmacevtskimi izdelki; oskrbo s terapevtskimi pripomočki in opremo, — zdravstvene storitve: storitve splošnih zdravnikov ali zdravnikov specialistov; kirurgov in zobozdravnikov; medicinske analize in rentgen; parazdravstvene storitve, kakor so storitve bolničarjev, babic, kiropraktikov, optometrikov, fizioterapevtov, terapevtov za govor itd.

07 PREVOZ

07.1 Nakup prevoznih sredstev

Nakup zajema nabave novih in rabljenih vozil gospodinjstev iz drugih institucionalnih sektorjev, ki so navadno mehanične delavnice ali trgovci z avtomobili. Prodaja rabljenih vozil med gospodinjstvi ni vključena.

Nabave so zmanjšane za prodajo rabljenih avtomobilov gospodinjstev drugim institucionalnim sektorjem. Države članice lahko upoštevajo bodisi:

(i) netoponder za nove avtomobile (brutoponder minus vrednost zamenjave „staro za novo“ rabljenih avtomobilov) in netoponder za rabljene avtomobile bodisi

(ii) brutoponder za nove avtomobile (brez upoštevanja vrednosti zamenjave „staro za novo“ rabljenih avtomobilov) in ponder za rabljene avtomobile, vključno s pribitkom k ceni poslovnega sektorja.

Nakupi prav tako zajemajo nabave na podlagi pogodb o finančnem zakupu.

Nakup prevoznih sredstev za rekreacijo, kakor so avtodomi, počitniške prikolice, priklopniki, letala in čolni, je zajet z (09.1.2).

07.1.1 Avtomobili (TB) — novi avtomobili, kombinirana vozila za prevoz potnikov in podobno, na dvokolesni ali štirikolesni pogon, — rabljeni avtomobili, kombinirana vozila za prevoz potnikov in podobno, na dvokolesni ali štirikolesni pogon. Izključuje: invalidske vozičke (06.1.3); avtodome (09.2.1); vozičke za golf (0.9.2.1).

07.1.2/3/4 Motorna kolesa, kolesa in vozila z živalsko vprego (TB) — vse vrste motornih koles, skuterji in kolesa na motorni pogon, — kolesa in tricikli vseh vrst, — vozila z živalsko vprego. Vključuje: prikolice, motorne sani; rikše; živali, ki vlečejo vozila, in s tem povezano opremo (jarem, ovratnice, konjske vprege, uzde, vajeti itd.). Izključuje: invalidske vozičke (06.1.3); vozičke za golf (0.9.2.1); otroška kolesa in tricikle (09.3.1); konje in ponije, vozila, v katera so vpreženi konji ali poniji, in opremo v zvezi s tem, nabavljeno za rekreativne namene (09.2.1).

07.2 Delovanje osebnih prevoznih sredstev

Nabavo rezervnih delov, dodatkov ali maziv gospodinjstev, da bi sama izvedla vzdrževanje, popravila ali poseg, je treba prikazati pod (07.2.1) ali (07.2.2). Če gospodinjstva plačajo podjetju za izvajanje vzdrževalnih del, popravila ali montaže, je treba skupno vrednost storitve, vključno s stroški uporabljenega materiala, prikazati pod (07.2.3).

07.2.1 Rezervni deli in dodatki za osebna prevozna sredstva (PB) — pnevmatike (nove, rabljene ali reciklirane), zračnice, avtomobilske svečke, akumulatorji, amortizerji, filtri, tlačilke in drugi rezervni deli ali dodatki za osebno transportno opremo. Vključuje: izdelke za čiščenje in vzdrževanje transportne opreme, kakor so barve, čistila za krom, pečatne sestavine in loščila za karoserije; avtomobilske prevleke, prevleke za motorje itd. Izključuje: čelade za motorna kolesa ali kolesa (03.1.3); nespecifične izdelke za čiščenje in vzdrževanje, kakor so destilirana voda, gobe za gospodinjstvo, jelenove krpice, detergenti itd. (05.6.1); stroške montaže rezervnih delov in dodatkov ter stroške barvanja, pranja in loščenja karoserije (07.2.3); brezžične telefone (08.2.0); avtoradie (09.1.1); otroške sedeže za avtomobile (12.3.2).

07.2.2 Goriva in maziva za osebna prevozna sredstva (BDR) (E) — bencin in drugo gorivo, kakor je dizel, utekočinjeni naftni plin, alkohol in mešanice za dvotaktne motorje, — maziva, zavorne in trasmisijske tekočine, sredstva za hlajenje in dodatki. Vključuje: gorivo za večja orodja in opremo, zajeto pod (05.5.1), in za vozila za rekreacijo, zajeta pod (09.2.1). Izključuje: stroške menjave olja in podmazovanja (07.2.3).

07.2.3 Vzdrževanje in popravilo osebnih prevoznih sredstev (S) — nabavljene storitve za vzdrževanje in popravilo osebnih prevoznih sredstev, kakor so namestitev delov in dodatkov, centriranje pnevmatik, strokovni pregled, odpravljanje okvar, menjave olja, podmazovanje in pranje. Vključuje: skupno vrednost storitve (to je stroške dela in stroške materiala). Izključuje: ločeno nabavo rezervnih delov, dodatkov ali maziv gospodinjstev, da bi sama izvedla vzdrževanje ali popravila (07.2.1) ali (07.2.2); preizkuse tehnične brezhibnosti (07.2.4).

07.2.4 Druge storitve v zvezi z osebnimi prevoznimi sredstvi (S) Po konvencijah ESA 1995 so tukaj zajeta plačila gospodinjstev za dovoljenja itd., ki se pojmujejo kot nakupi storitev od države (ESA 1995, odstavek 3.76.h). V tem primeru vlada izda dovoljenja kot del nadzorne funkcije, kakor je preverjanje sposobnosti ali usposobljenosti zadevnih subjektov (ESA 1995, odstavek 4.80.d in njegova sprotna opomba). — najem garaž ali parkirnih prostorov, ki niso vezani na stanovanje, — pristojbine za objekte (mostovi, predori, redne povezave letalskega in ladijskega prometa, avtoceste) in parkirne ure, — učne ure vožnje, vozniški izpiti in vozniška dovoljenja, — preizkusi tehnične brezhibnosti, — najem opreme za osebni prevoz brez voznika. Izključuje: najem avtomobila s šoferjem (07.3.2); stroške zavarovanja osebnih prevoznih sredstev (12.5.4).

07.3 Prevozne storitve

Nakupi prevoznih storitev so navadno uvrščeni po načinu prevoza. Kadar vozovnica krije dva ali več načinov prevoza — na primer medmestni avtobus in podzemsko železnico ali medmestni vlak in potniški trajekt -, stroška pa med njimi ni mogoče porazdeliti, bi bilo treba takšne nabave uvrstiti v (07.3.5).

Stroški za obroke, prigrizke, pijače, osvežilne pijače ali nastanitvene storitve se vključijo, če so zajeti v prevoznini in cena zanje ni posebej določena. Če je cena zanje posebej določena, je treba navedene stroške uvrstiti v oddelek 11.

Storitve šolskega prevoza so zajete, niso pa zajete storitve prevoza z reševalnim vozilom (06.2.3).

07.3.1 Železniški potniški prevoz (S) — Prevoz posameznikov in skupin ter prtljage z vlakom, tramvajem in podzemsko železnico. Vključuje: prevoz zasebnih vozil. Izključuje: prevoz z vzpenjačo (07.3.6).

07.3.2 Cestni potniški prevoz (S) — Prevoz posameznikov in skupin ter prtljage z avtobusom, taksijem in najetim avtomobilom s šoferjem.

07.3.3 Zračni potniški prevoz (S) — Prevoz posameznikov in skupin ter prtljage z letalom in helikopterjem.

07.3.4 Potniški prevoz po morju in celinskih plovnih poteh (S) — Prevoz posameznikov in skupin ter prtljage z ladjo, čolnom, trajektom in vozili na zračno blazino ter hidrogliserjem. Vključuje: prevoz zasebnih vozil.

07.3.5 Kombinirani potniški prevoz (S) — Prevoz posameznikov in skupin ter prtljage z dvema ali več načini prevoza, kadar stroška med njimi ni mogoče porazdeliti. Vključuje: transport zasebnih vozil. Izključuje: počitnice v paketu (09.6.0).

07.3.6 Druge kupljene prevozne storitve (S) — prevoz z vzpenjačo, kabinsko žičnico in sedežnico, — storitve selitev in skladiščenja, — storitve nosačev in shranjevanje prtljage v garderobi ter pisarne za predajo prtljage, — provizije turističnih agencij, če so posebej zaračunane. Izključuje: prevoz s kabinsko žičnico in sedežnico v smučarskih in počitniških centrih (09.4.1).

08 KOMUNIKACIJE

08.1 Poštne storitve

08.1.0 Poštne storitve (S) — plačila za dostavo pisem, dopisnic in paketov, — dostava zasebne pošte in paketov. Vključuje: nakupe novih poštnih znamk, vnaprej frankirane dopisnice in brezžične telegrame. Izključuje: nakup rabljenih ali razveljavljenih poštnih znamk (09.3.1); finančne storitve pošt (12.6.2).

08.x Telefonska in telefaks oprema ter telefonske in telefaks storitve

08.2/3.0 Telefonska in telefaks oprema ter telefonske in telefaks storitve ( 8 ) (S) — nakup telefonov, brezžičnih telefonov, telefaksov, telefonskih odzivnikov in telefonskih zvočnikov (08.2.0), — popravilo navedene opreme (08.2.0), — stroški montaže osebne telefonske opreme in naročnine (08.3.0), — telefonski klici z zasebne linije ali z javne linije (javna telefonska govorilnica, kabina na pošti itd.); telefonski klici iz hotelov, kavarn, restavracij in podobno (08.3.0), — telegrafske, teleks in telefaks storitve (08.3.0), — storitve prenosa podatkov; storitve povezave z internetom (08.3.0), — najem telefonov, telefaksov, telefonskih odzivnikov in telefonskih zvočnikov (08.3.0). Vključuje: storitve radiotelefonije, radiotelegrafije in radioteleksne storitve. Izključuje: telefakse in telefonske odzivnike osebnih računalnikov (09.1.3).

09 REKREACIJA IN KULTURA

09.1 Avdiovizualna in fotografska oprema ter oprema za obdelavo podatkov

09.1.1 Oprema za sprejemanje, snemanje ter reprodukcijo zvoka in slike (TB) — televizijski sprejemniki, video predvajalniki in magnetoskopi, televizijske antene vseh vrst, — radijski sprejemniki, avtoradii, radioure, dvosmerni radioaparati, amaterski radijski sprejemniki in oddajniki, — gramofoni, magnetofoni, kasetofoni in snemalniki kaset, CD-predvajalniki, osebne stereo naprave, stereo naprave in njihove sestavne enote (gramofoni, sprejemniki, ojačevalniki, zvočniki itd.), mikrofoni in slušalke. Izključuje: video kamere, kamkorderje in kamere za snemanje zvoka (09.1.2).

09.1.2 Fotografska in kinematografska oprema ter optični instrumenti (TB) — fiksne kamere, filmske kamere in kamere za snemanje zvoka, video kamere in kamkorderji, filmski in diaprojektorji, povečevalniki in oprema za razvijanje filma, dodatki (platna, pregledovalci, objektivi, bliskavice, filtri, merilci svetilnosti itd.), — daljnogledi, mikroskopi, teleskopi in kompasi.

09.1.3 Oprema za obdelavo podatkov (TB) — osebni računalniki in monitorji, tiskalniki, programska oprema in razni pripadajoči dodatki, — kalkulatorji, vključno z žepnimi kalkulatorji, — pisalni stroji in oblikovalniki besedil. Vključuje: telefakse in telefonske odzivnike osebnih računalnikov. Izključuje: programsko opremo za video igrice (09.3.1); računalnike z video igricami, ki se priključijo na televizijski sprejemnik (09.3.1); trakove za pisalni stroj (09.5.4); logaritmična računala (09.5.4).

9.1.4 Sredstva za snemanje (PB) — plošče in zgoščenke, — poprej posneti trakovi, kasete, video kasete, diskete in CD-ROM-i za magnetofone, kasetni magnetofoni, magnetoskopi in osebni računalniki, — neposneti trakovi, kasete, video kasete, diskete in CD-ROM-i za magnetofone, kasetni magnetofoni, magnetoskopi in osebni računalniki, — neosvetljeni filmi, zvitki fotografskih filmov in plošče za fotografsko in kinematografsko rabo. Vključuje: fotografski material, kakor so papir in žarnice za bliskavice; neosvetljeni film, katerega cena zajema strošek obdelave, ki ni posebej opredeljen. Izključuje: baterije (05.5.2); računalniško programsko opremo (09.1.3); programsko opremo za video igrice, kasete in CD-ROM-e z video igricami (09.3.1); razvijanje filmov in izdelavo fotografij (09.4.2).

09.1.5 Popravilo avdiovizualne in fotografske opreme in opreme za obdelavo podatkov (S) — popravilo avdiovizualne in fotografske opreme in opreme za obdelavo podatkov. Vključuje: skupno vrednost storitve (to je stroške dela in stroške materiala). Izključuje: ločene nabave materiala gospodinjstev, da bi sama izvedla popravilo (09.1.1), (09.1.2) ali (09.1.3).

09.2 Drugi večji trajni proizvodi za rekreacijo in kulturo

09.2.1/2 Večji trajni proizvodi za rekreacijo na prostem ali v prostorih, vključno z glasbenimi inštrumenti (TB) — avtodomi, počitniške prikolice in priklopniki, — letala, ultralahka letala, jadralna letala, zmaji in baloni, — čolni, motorji na krmi čolna, ladijska oprema za jadranje in zgornji ustroji, — konji in poniji, vozila, v katera so vpreženi konji ali poniji, in oprema v zvezi s tem (konjske vprege, uzde, povodci, sedla itd.), — večji predmeti za igre in šport, kakor so kanuji, kajaki, deske za jadranje, oprema za potapljanje in vozički za golf, — glasbeni inštrumenti vseh velikosti, vključno z elektronskimi glasbenimi inštrumenti, kakor so klavirji, orgle, violine, kitare, bobni, trobente, klarineti, flavte, snemalniki, harmonike itd., — mize za biljard, mize za namizni tenis, fliperji, igralni avtomati itd. Vključuje: opremljanje čolnov, kamperjev, počitniških prikolic itd. Izključuje: konje in ponije, vozila, v katera so vpreženi konji ali poniji, in opremo v zvezi s tem, nabavljeno za osebni transport (07.1.4); igrače (09.3.1); napihljive čolne, splave in plavalne bazene (09.3.2).

09.2.3 Vzdrževanje in popravilo drugih večjih trajnih proizvodov za rekreacijo in kulturo (S) — vzdrževanje in popravilo drugih večjih trajnih proizvodov za rekreacijo in kulturo. Vključuje: skupno vrednost storitve (to je stroške dela in stroške materiala); shranjevanje čolnov, kamperjev, počitniških prikolic itd. čez zimo; hangarske storitve za zasebna letala; storitve za čolne v marinah. Izključuje: gorivo za vozila za rekreacijo (07.2.2.); ločene nabave materiala gospodinjstev, da bi sama izvedla popravilo (09.2.1) ali (9.2.2); veterinarske storitve (09.3.5).

09.3 Drugi rekreativni predmeti in oprema, vrtnarstvo in domače hišne živali

09.3.1 Igre, igrače in hobiji (PB) — igre s kartami, družabne igre, šah in podobno, — vse vrste igrač, vključno z lutkami, mehkimi igračami, avtomobilčki in vlaki, kolesi in tricikli, kompleti za sestavo igrač, ugankami, plastelinom, elektronskimi igricami, maskami, šalami, novotarijami, ognjemeti, girlandami in okraski za božično drevesce, — rekviziti za zbiranje znamk (rabljene ali razveljavljene poštne znamke, albumi za znamke itd.), drugi predmeti za zbiranje (kovanci, medalje, minerali, živalske in rastlinske vrste itd.) ter drugo orodje in predmeti za hobije, drugje neomenjeni. Vključuje: programsko opremo za video igrice; računalnike z video igricami, ki se priključijo na televizijski sprejemnik; kasete in CD-ROM-e z video igricami. Izključuje: zbirateljske predmete, ki sodijo v kategorijo umetniških del ali starin (05.1.1); neuporabljene poštne znamke (08.1.0); božična drevesa (09.3.3); otroške slikanice (09.5.1).

09.3.2 Oprema za šport, taborjenje in rekreacijo na prostem (PB) — Gimnastična in športna oprema, kakor so žoge, badmintonske žoge, mreže, loparji, palice, smuči, palice za golf, meči, sablje, palice za skakanje, uteži, diski, kopja, ročke in oprema za krepitev telesa, — padala in druga padalska oprema, — strelno orožje in strelivo za lov, šport in osebno zaščito, — ribiške palice in druga ribiška oprema, — oprema za igre na plaži in igre na prostem, kakor so keglji, kriket, frizbi, žoga za odbojko in napihljivi čolni, splavi in plavalni bazeni, — oprema za taborjenje, kakor so šotori in dodatki, spalne vreče in nahrbtniki, zračne blazine in zračne tlačilke, štedilniki za taborjenje in ražnji, — popravilo navedenih izdelkov. Vključuje: obutev za športne dejavnosti (smučarski čevlji, nogometni čevlji, čevlji za golf in druga obutev, ki se prilega drsalkam, rolerjem, sprintericam, jahalnim čevljem itd.); zaščitna pokrivala za šport; druga zaščitna oblačila za šport, kakor so rešilni jopiči, boksarske rokavice, vatirani material za zaščito telesa, očala, pasovi, opore itd. Izključuje: čelade za motorna kolesa in kolesa (03.1.3); pohištvo za taborjenje in vrt (05.1.1).

09.3.3 Vrtnarstvo, rastline in cvetje (BDR) — Naravno ali umetno cvetje in listje, rastline, grmičevje, čebulice, gomolji, seme, gnojila, kompost, vrtna šota, šota za trato, posebej obdelana zemlja za okrasne vrtove, hortikulturni pripravki, lonci in podstavki. Vključuje: naravna in umetna božična drevesa; stroške dostave za cvetje in rastline. Izključuje: rokavice za vrtnarjenje (03.1.3); vrtnarske storitve (04.4.4) ali (05.6.2); vrtno opremo (05.5.1); vrtnarsko orodje (05.5.2).

09.3.4/5 Domače hišne živali in z njimi povezani izdelki, vključno z veterinarskimi in drugimi storitvami za domače hišne živali (BDR) — domače hišne živali, hrana zanje, veterinarski in negovalni izdelki zanje, ovratnice, pasje hišice, ptičje kletke, akvariji, stelja za mačke itd., — veterinarske in druge storitve za hišne ljubljenčke, kakor so nega in oskrba, tetoviranje in šolanje. Izključuje: konje in ponije (07.1.4) ali (09.2.1).

09.4 Rekreacijske in kulturne storitve

09.4.1 Rekreacijske in športne storitve (S) — storitve, ki jih zagotavljajo: — — športni stadioni, proge za jahanje, krožišča za motorne dirke, velodromi itd., — drsališča, plavalni bazeni, igrišča za golf, telovadnice, fitness centri, teniška igrišča, igrišča za skvoš in steze za kegljanje, — sejmišča in zabaviščni parki, — vrtiljaki, gugalnice in druge igralne zmogljivosti za otroke, — fliperji in druge igrice za odrasle, razen iger na srečo, — smučišča, smučarske vlečnice in podobno, — najem opreme in dodatkov za šport in rekreacijo, kakor so letala, čolni, konji, smučarska oprema in oprema za taborjenje, — zunajšolsko individualno ali skupinsko učenje bridža, šaha, aerobike, plesa, glasbe, smučanja, plavanja ali drugih vrst razvedrila, — storitve gorskih vodičev, turističnih vodičev itd., — storitve navigacijske pomoči za plovbo. Vključuje: najem obutve za športne dejavnosti (smučarski čevlji, čevlji za nogomet, čevlji za golf in druga obutev, ki se prilega drsalkam, rolerjem, sprintericam, jahalnim čevljem itd.). Izključuje: prevoz s kabinsko žičnico in sedežnico zunaj smučarskih in počitniških centrov (07.3.6).

09.4.2 Kulturne storitve (S) — storitve, ki jih zagotavljajo: — — kinematografi, gledališča, opere, koncertne in glasbene dvorane, cirkusi, predstave zvoka in luči, — muzeji, knjižnice, umetnostne galerije, razstave, — zgodovinski spomeniki, narodni parki, živalski in botanični vrtovi, akvariji, — najem opreme in dodatkov za kulturo, kakor so televizijski aparati, video kasete itd., — televizijsko in radijsko oddajanje, zlasti licenčnine za televizijsko opremo in naročnine na televizijska omrežja, — fotografske storitve, kakor so razvijanje, tiskanje, povečava, portretna fotografija, poročne slike itd. Vključuje: storitve glasbenikov, klovnov, nastopajočih na zasebnih zabavah.

09.5 Časopisi, knjige in pisalne potrebščine

Nanaša se na tisti del izdatkov porabnikov, ki jih vlada, socialna varnost ali NPISG ne povrnejo.

09.5.1 Knjige (PB) — knjige, vključno z atlasi, slovarji, enciklopedijami, knjigami za študij, vodiči in glasbenimi partiturami. Vključuje: slikanice in albume za otroke; vezavo knjig. Izključuje: albume za znamke (09.3.1).

09.5.2 Časopisi in periodični tisk (BDR) — časopisi, revije in drug periodični tisk.

09.5.3/4 Razne tiskovine in pisalne potrebščine ter materiali za risanje (BDR) — katalogi in propagandni material, — plakati, dopisnice ali razglednice, koledarji, — razglednice in vizitke, kartice za objave in sporočila, — zemljevidi in globusi, — pisemski papir, ovojnice, računovodske knjige, zvezki, dnevniki itd., — peresa, svinčniki, nalivna peresa, flomastri, kemični svinčniki, črnila, odstranjevalci črnila, radirke, šilčki za svinčnike itd., — matrice, indigo papir, trakovi za pisalne stroje, blazinice za žige, korektivne tekočine itd., — luknjači za papir, rezila za papir, škarje za papir, pisarniška lepila in lepilni trakovi, spenjači in sponke, zaponke za papir, risalni žebljički itd., — materiali za risanje in slikanje, kakor so platno, papir, lepenka, barve, pastelne barvice, barvne krede in čopiči. Vključuje: material za izobraževanje, kakor so knjige z vajami, logaritmična računala, instrumenti za geometrijo, šolske table, krede in peresnice. Izključuje: vnaprej frankirane dopisnice in brezžične telegrame (08.1.0); albume za znamke (09.3.1); žepne kalkulatorje (09.1.3).

09.6 Počitnice v paketu

09.6.0 Počitnice v paketu (S) — počitnice „all inclusive“ ali potovanja, pri katerih so v ceni vključeni potovanje, hrana, prebivanje, vodiči itd. Vključuje: poldnevne in celodnevne izlete; romanja.

10 IZOBRAŽEVANJE

Ta oddelek zajema samo izobraževalne storitve. Ne zajema izdatkov za izobraževalni material, kakor so knjige (09.5.1) in pisalne potrebščine (09.5.4), ali pomožnih storitev izobraževanja, kakor so storitve zdravstva (06), prevozne storitve (07.3), gostinske storitve (11.1.2) in nastanitvene storitve (11.2.0).

Zajema izobraževanje prek radijskih in televizijskih postaj.

Razčlenitev izobraževalnih storitev temelji na ravni kategorij Mednarodne standardne klasifikacije izobraževanja 1997 (ISCED-97) Organizacije združenih narodov za prosveto, znanost in kulturo (Unesco).

10.x Predšolsko in osnovnošolsko izobraževanje, srednješolsko, višješolsko izobraževanje, izobraževanje odraslih in izobraževanje, ki ni opredeljeno po ravni

Zajema skupine Coicop 10.1/2/3/4.

10.x.0 Predšolsko in osnovnošolsko izobraževanje, srednješolsko, višješolsko izobraževanje, izobraževanje odraslih in izobraževanje, ki ni opredeljeno po ravni (S)

Ravni 0 in 1 ISCED-97: predšolsko in osnovnošolsko izobraževanje.

Ravni 2 in 3 ISCED-97: nižje in višje srednješolsko izobraževanje.

Raven 4 ISCED-97: višješolsko izobraževanje.

Ravni 5 in 6 ISCED-97: prva stopnja in druga stopnja izobraževanja odraslih.

Izobraževalni programi, večinoma za odrasle, pri katerih ni potreben poseben poprejšnji pouk, zlasti poklicno izobraževanje in kulturni razvoj.

Vključuje: programe opismenjevanja za udeležence, ki so prestari za osnovno šolo, zunajšolsko srednješolsko izobraževanje za odrasle in mladino; zunajšolsko višješolsko izobraževanje za odrasle in mladino.

Izključuje: učne ure vožnje (07.2.4); rekreativne tečaje usposabljanja, kakor so športni tečaji ali ure bridža, ki jih vodijo samostojni učitelji (09.4.1).

11 RESTAVRACIJE IN HOTELI

11.1 Gostinske storitve

11.1.1 Restavracije, kavarne in podobno (S) — gostinske storitve (obroki, prigrizki, napitki in osvežila), ki jih zagotavljajo restavracije, kavarne, bifeji, bari, čajnice itd., vključno s preskrbo: — — na krajih z rekreativnimi, kulturnimi, športnimi storitvami in zabavo: gledališča, kinematografska, športni stadioni, plavalni bazeni, športni kompleksi, muzeji, umetnostne galerije, nočni klubi, plesne ustanove itd., — v javnem prevozu (avtobusi, vlaki, ladje, letala), kadar so cene zaračunane ločeno, — vključena je tudi: — — prodaja prehrambnih izdelkov in pijač za takojšnjo potrošnjo v kioskih, na uličnih stojnicah in podobno, vključno s prehrambnimi izdelki in pijačami, ki so pripravljene za takojšnjo uporabo iz prodajnih avtomatov, — prodaja kuhanih jedi v restavracijah za potrošnjo zunaj njihovih prostorov, — prodaja kuhanih jedi pogodbenikov za catering, ne glede na to, ali jo porabnik pride iskat sam ali pa mu jo dostavijo na dom. Vključuje: napitnine. Izključuje: nakup tobaka (02.2.0); telefonske klice (08.3.0).

11.1.2 Menze (S) — gostinske storitve delavskih menz, pisarniških menz in menz na šolah, univerzah in drugih izobraževalnih ustanovah. Vključuje: univerzitetne obednice, vojaške menze in častniške jedilnice. Izključuje: hrano in pijačo za bolnike v bolnišnicah (06.3.0).

11.2 Nastanitvene storitve

11.2.0 Nastanitvene storitve (S) — nastanitvene storitve: — — hotelov, penzionov, motelov, gostišč in objektov, v katerih ponujajo nočitev in zajtrk, — počitniških naselij in centrov, kampov, mladinskih domov in planinskih koč, — internatov, visokošolskih zavodov in drugih izobraževalnih ustanov, — javnega prevoza (vlaki, ladje itd.), kadar so cene zaračunane ločeno, — samskih domov ali domov za priseljence. Vključuje: napitnine, receptorje. Izključuje: plačila gospodinjstev, ki zasedajo sobo v hotelu ali penzionu kot njihovem glavnem prebivališču (04.1.1); najemnine, ki jih gospodinjstva plačajo za drugotno prebivališče med počitnicami (04.1.2); telefonske klice (08.3.0); gostinske storitve v navedenih objektih, razen zajtrka ali drugih obrokov, ki so vključeni v ceno nastanitve (11.1.1); nastanitev v sirotišnicah, domovih za onemogle ali neprilagojene osebe (12.4.0).

12 RAZNOVRSTNO BLAGO IN STORITVE

12.1 Osebna nega

12.1.1 Frizerski saloni in saloni za osebno nego (S) — Storitve frizerskih salonov, brivskih salonov, lepotilnih salonov, manikur, turških kopeli, savn, solarijev, nemedicinske masaže itd. Vključuje: nego telesa, depilacijo in podobno. Izključuje: zdravilišča (06.2.3) ali (06.3.0); fitness centre (09.4.1).

12.1.2/3 Električni aparati za osebno nego ter drugi pripomočki in izdelki za osebno nego (BDR) — električni brivniki in trimerji za lase, ročni sušilniki in havbe za lase, kodralniki in glavniki za oblikovanje pričeske, umetno sonce, vibratorji, električne zobne krtačke in druge električne naprave za zobno higieno itd., — popravilo navedenih naprav, — neelektrični pripomočki: brivniki in trimerji za lase ter britvice zanje, škarje, pilice za nohte, glavniki, čopiči za britje, krtače za lase, zobne krtačke, krtačke za nohte, lasnice, navijači za kodranje las, osebne tehtnice, tehtnice za dojenčke itd., — predmeti za osebno higieno: toaletno milo, medicinsko milo, čistilno olje in mleko, milo za britje, krema in pena za britje, zobna pasta itd., — lepotilni izdelki: šminka, lak za nohte, ličilo in odstranjevalec ličila (vključno s pudri v kamnu, čopiči in gobicami za nanašanje pudra), laki in losioni za lase, vodice pred britjem in po njem, izdelki za kopanje in sončenje, odstranjevalci dlak, parfumi in toaletne vode, deodoranti in izdelki za kopanje itd., — drugi izdelki: toaletni papir, papirnati robci, papirnate brisače, damski vložki, bombažna vata, bombažne palčke za ušesa, otroške pleničke za enkratno uporabo, toaletne gobice itd. Izključuje: robce iz tkanine (03.1.3).

12.3 Predmeti za osebno rabo, drugje neomenjeni

12.3.1 Nakit, merilniki časa in ure (TB) — dragi kamni in kovine ter nakit, narejen iz takšnih kamnov in kovin, — bižuterija, manšetni gumbi in kravatne igle, — merilniki časa, ure, štoparice, budilke, ure za potovanja, — popravilo navedenih izdelkov. Izključuje: okraske (05.1.1) ali (05.4.0); radioure (09.1.1); drage kamne in plemenite kovine ter nakit, oblikovan iz njih, ki se pridobijo predvsem z namenom ohranjanja vrednosti (naložbe, ki niso zajete s HICP).

12.3.2 Drugi osebni predmeti (PB) — Potovalni predmeti in drugi predmeti za prenašanje osebnih stvari: kovčki, potovalne torbe, poslovni kovčki, šolske torbe, ročne torbice, listnice, denarnice itd., — izdelki za dojenčke: otroški vozički, zložljivi stoli, naslanjači, avtomobilski sedeži in postelje za otroke, kenguruji, nahrbtniki za otroke, vajeti za otroke itd., — izdelki za kadilce: pipe, vžigalniki, šatulje za cigarete, rezila za cigare itd., — razni drugi izdelki za osebno rabo: sončna očala, sprehajalne palice, dežniki, pahljače, obeski za ključe itd., — pogrebni izdelki: krste, nagrobni kamni, žare itd., — popravilo navedenih izdelkov. Vključuje: zidne termometre in barometre. Izključuje: otroško pohištvo (05.1.1); nakupovalne torbe (05.2.0); stekleničke za hranjenje (05.4.0).

12.4 Socialno varstvo

Socialno varstvo, kakor je opredeljeno tukaj, zajema storitve pomoči in podpore osebam, ki so: starejše, invalidne, tiste, ki trpijo zaradi poklicnih poškodb in bolezni, preživeli družinski člani, nezaposleni, brez sredstev, brezdomci, prejemniki nizkih dohodkov, domorodci, priseljenci, pribežniki, uživalci alkohola in mamil itd. Zajema tudi pomoč in podporo družinam in otrokom.

12.4.0 Socialno varstvo (S) (8) Navedene storitve zajemajo nego v domovih, pomoč na domu, dnevno nego in rehabilitacijo. Natančneje, ta razred zajema plačila gospodinjstev za: — domove za ostarele, zavode za invalidne osebe, rehabilitacijske centre, ki prej kakor zdravstveno nego in rehabilitacijsko terapijo zagotavljajo predvsem dolgoročno podporo bolnikom, šole za invalidne osebe, v katerih je glavni cilj pomagati učencem, da premagajo svojo nezmožnost, — pomoč pri vzdrževanju starejših in onemoglih oseb na domu (storitve stanovanjskega čiščenja, načrtovanje prehrane, centri za dnevno nego, storitve dnevne nege in storitve nege med počitnicami), — dojilje, jasli, vrtce in druge ustanove za varstvo otroka, — svetovanje, vodenje, arbitražo, rejo in posvojitve za družine.

12.5 Zavarovanje

Zaračunane storitve zavarovanja so uvrščene po vrsti zavarovanja, se pravi za življenjsko in premoženjsko zavarovanje (to je stanovanjsko zavarovanje, zdravstveno zavarovanje, zavarovanje prevoznih sredstev itd.). Zaračunane storitve, ki zajemajo zavarovanje za več vrst tveganja, so uvrščene na podlagi glavnega tveganja, če jih ni možno razporediti na različna vključena tveganja.

Zaračunana storitev se opredeli kot razlika med zapadlimi škodnimi zahtevki in zasluženimi premijami, vključno s premijskimi dodatki ( 9 ).

12.5.2 Stanovanjsko zavarovanje (S) — zaračunane storitve, ki jih plačajo lastniki stanovanj, prebivajoči v lastnem stanovanju, in najemniki stanovanj za vrste zavarovanj, ki jih navadno sklepajo najemniki proti požaru, kraji, škodi, izlivu vode itd. Izključuje: zaračunane storitve, ki jih plačajo lastniki stanovanj, prebivajoči v lastnem stanovanju, za vrste zavarovanj, ki jih navadno sklepajo lastniki (9) .

12.5.3 Zdravstveno zavarovanje (S) — zaračunane storitve za zasebno zavarovanje za primere bolezni in nesreče.

12.5.4 Zavarovanje prevoznih sredstev (S) — zaračunane storitve zavarovanja osebnih prevoznih sredstev, — zaračunane storitve zavarovanja potovanja in prtljage.

12.5.5 Druge vrste zavarovanja (S) — zaračunane storitve za druge vrste zavarovanj, kakor je civilna odgovornost za oškodovanje ali poškodbo tretjih oseb ali njihovega premoženja. Izključuje: civilno odgovornost ali škodo, povzročeno tretjim osebam ali njihovi lastnini, ki nastane pri uporabi osebnih prevoznih sredstev (12.5.4).

12.6 Finančne storitve, drugje neomenjene

▼M3

12.6.2 Druge finančne storitve d.n. (S) — dejanski izdatki za finančne storitve bank, pošt, hranilnic, menjalnic in podobnih finančnih ustanov, — provizije in stroški storitev borznih posrednikov, svetovalcev za naložbe, davčnih svetovalcev in podobnih.

Izključeni so: Plačila obresti in kakršne koli obrestim podobne dajatve ter upravne dajatve privatnih pokojninskih skladov in podobnih.

▼M2

12.7 Druge storitve, drugje neomenjene

▼M3

12.7.0 Druge storitve d.n. (S) — dajatve za pravno svetovanje, agencije za zaposlovanje itd., — izdatki za pogrebne zavode in druge pogrebne storitve, — izdatki za storitve stanovanjskih posrednikov, dražbarjev, upravljavcev prodajnih salonov in drugih posrednikov, — izdatki za fotokopije in druge reprodukcije dokumentov, — dajatve za izdajanje potrdil o rojstvu, poroki in smrti ter drugih upravnih dokumentov, — izdatki za časopisne objave in oglase, — izdatki za storitve grafologov, astrologov, zasebnih detektivov, telesnih stražarjev, ženitnih posredovalnic in zakonskih svetovalcev, svobodnih pisateljev, razne pristojbine (sedeži, stranišča, garderobe) itd.

Vključeni so: Izdatki za storitve stanovanjskih posrednikov v zvezi z oddajanjem v najem.

Izključeni so: Po konvencijah ESR 1995 so izključeni prispevki in članarine za članstvo v strokovnih združenjih, cerkvah, socialnih in kulturnih društvih ter rekreacijskih in športnih klubih (ESR 1995, odstavek 3.77.e), pa tudi provizije nepremičninskih posrednikov v zvezi s prodajo ali nakupom nefinančnega premoženja („Bruto investicije v osnovna sredstva“ v skladu z ESR 1995, odstavki 3 102, 3 105(a), 3 111, 3 115).